सेक्टर-10 के हर घर में पीएनजी पहुंचेगी, मंत्री ने किया शुभारंभ
उद्योगमंत्री विपुल गोयल ने सेक्टर-10 में पीएनजी पाइप लाइन सेक्टर 11-बी में पार्क सड़क निर्माण के कार्य का शुभारंभ किया। सेक्टर 10 में लाइन के कार्य का शुभारंभ करते हुए गोयल ने कहा कि 2 माह के भीतर हर घर को गैस कनेक्शन मिल जाएगा। उन्होंने कहा जल्द ही उनके विधानसभा के हर घर तक गैस पाइपलाइन ले जाने की उनकी कोशिश रहेगी। गोयल ने कहा कि कई सेक्टरों में गैस लाइन बिछाने का काम पूरा हो चुका है। बाकी सेक्टरों में भी जल्द ही लोगों को आसानी से गैस उपलब्ध कराने की उनकी योजना है। गोयल ने सेक्टर-11 बी में पार्क और 2 सड़कों के निर्माण कार्य का भी शुभारंभ किया।
22 लाख की लागत से होने जा रहे इस कार्य का शुभारंभ करते हुए गोयल ने कहा कि उनकी विधानसभा के हर पार्क में निर्माण कार्य और ओपन जिम लगाने का काम जारी है। उन्होंने कहा जल्द ही हर सेक्टर और कॉलोनी में पार्क शानदार हालत में होंगे। सौंदर्यीकरण का काम चलता रहेगा। उन्होंने लोगों से भी पार्कों की सुंदरता बनाए रखने की अपील की।
hin_Deva hin_Deva hin_Deva